Indrek Tustit

Indrek Tustit (sündinud 25. jaanuaril 1978) on eesti füsioterapeut ja endine kergejõustiklane. 

Haridus
Ta on aastatel 1996–2001 õppinud Tartu Ülikoolis füsioteraapia eriala ja saanud bakalaureusekraadi.

Töö
Füsioterapeudina
Ta on füsioterapeudina kuulunud mitme eesti ja välistippsportlase tugimeeskonda, teiste hulgas siiani Kaia Kanepi (alates 2017. aastast) ja Magnus Kirdi (alates 2016. aastast) omasse. 

Varem on ta teinud koostööd Gerd Kanteri (2006–2018) ja Aleksander Tammertiga (2003–2006).

Füsioterapeudist treenerina
Gerd Kanteri tippspordikarjääri lõpuaastail oli Tustit lisaks füsioterapeuditööle ka Kanteri treener ning oli esitatud kandideerima Eesti 2018. aasta parima treeneri valimisel.Karl Mihkel Eller. Reporter: Aasta treeneri nominent Indrek Tustit kehalise kasvatuse tundides pettunud. Postimees.ee, 05.12.2018.

Magnus Kirdi treenerina valiti ta 2019. aastal (koos Marek Visteriga) aasta treeneriks.

Viimastel aastatel on olnud Kaia Kanepi treener.

Koostöö välismaa tippsportlastega
2016.–2018. aastal oli ta ka paarismängus palju aastaid ilma teinud USA tipptennisistidest kaksikvendade Bob ja Mick Bryani füsioterapeut.Alver Kivi. Indrek Tustit alustab koostööd kahe välissportlasega. Saaremaa spordiportaal, 02.01.2019.

Periooditi ja treeningulaagrites olnud veel järgmiste tippsportlaste füsioterapeut:
 Carolina Klüft (2008–2011)
 Andreas Thorkildsen (2009–2010)
 Lolo Jones (2008–2010)
 Justin Gatlin (2010–2011)
 Vitezlav Vesely (2012–2016)
 Ashton Eaton (2012–2014)
 Tatjana Lebedeva (2010–2012)
 Habiba Ghribi (2016)
 Bogdan Bondarenko (2013–2016)
 Anna Tšitšerova (2013–2016)

Tunnustus
2019 – aasta treener

Viited

Välislingid

Indrek Tustiti koduleht
"INTERVJUU | Kaia Kanepi treener: Kahju, et ma ei kohanud Kaiat viis aastat varem. Esimesed kaks aastat ei treeninud me seda, mida vaja" Eesti Ekspress, 1. oktoober 2022

Kategooria:Eesti kergejõustiklased
Kategooria:Eesti füsioterapeudid
Kategooria:Sündinud 1978